Case ID: 1233055
Sentence 1: Təqsirləndirilən şəxs məhkəmə zamanı özünü Azərbaycan Respublikası Cinayət Məcəlləsinin 263-1.3-cü maddəsi ilə elan edilmiş ittiham üzrə təqsirli bilərək göstərmişdir ki, “BC” kateqoriyalı sürücülük vəsiqəsi var və həmin sürücülük vəsiqəsi ilə hərdən bacısının əri Şahid1məxsus “Subaru Forester” minik markalı **-EE-*** dövlət qeydiyyat nişanlı avtomobili Yengeniy onun yanında olduğu hallarda idarə etmişdir; xx xxxx 2020-ci il tarixdə saat 22:30 radələrində bacısının əri Yevgeniyin Bakı şəhəri, Keşlə qəsəbəsində yerləşən iş yerinə getmiş, Yevgeniylə birlikdə sonuncunun iş yerində oturub yemək yemiş və yemək yedikləri zaman ikisi də spirtli içki qəbul etmişlər, həmin günü saat 23:00 radələrində birlikdə Yevgeniyin iş yerindən çıxmış və Yevgeniyə məxsus olan “Subaru Forester” minik markalı **-EE-*** dövlət qeydiyyat nişanlı avtomobili Yevgeniy yanında olduğu halda idarə etməyə başlamış, Bakı şəhəri, Keşlə qəsəbəsindən çıxıb Bakı şəhərində yerləşən 8-ci kilometr adlanan bazarının yaxınlığındakı körpüyə qalxıb Suraxanı rayonu, Yeni Günəşli qəsəbəsi istiqamətində hərəkət etmiş və Yeni Günəşli qəsəbəsində yerləşən “Şirin heykəli” adlanan yeri keçərək “Azpetrol” yanacaq doldurma məntəqəsinin qarşısı ilə Yeni Günəşli qəsəbəsinə doğru 60-70 km/saat sürətlə hərəkətlərini davam etdirmiş, həmin vaxt qarşısına çıxan dairəyə daxil olmadan “Ballı” marketə tərəf hərəkətini davam etdirmiş, “Ballı” marketə çatmağa təxminən 200-300 metr məsafə qalmış qəflətən avtomobilin ön tərəfinə nəsə dəydiyini hiss etmiş, dərhal idarə etdiyi avtomobili saxlamış və Yengeniy ilə birlikdə avtomobildən düşüb ətrafa baxdıqda idarə etdiyi avtomobilin ön hissəsi ilə piyada keçidi ilə hərəkət edən bir nəfər qadını və bir nəfər kişini vurduğunu görmüş, özünü itirmiş və şok vəziyyətində olduğuna görə ətrafda olan tanımadığı şəxslərdən dərhal təcili tibbi yardıma və polisə zəng edib baş vermiş hadisə barədə məlumat vermələrini xahiş etmiş, özü isə idarə etdiyi avtomobillə vurduğu qadına və kişiyə yaxınlaşmış, həmin vaxt Yevgeniy də yanında olmuşdur; bir neçə dəqiqə sonra polis əməkdaşları və təcili tibbi yardım maşını hadisə yerinə gəlmiş, polis əməkdaşlarına yaxınlaşıb piyada qadını və kişini avtomobillə vuran şəxs olduğunu bildirmiş və özünü təqdim edərək sənədlərini polis əməkdaşlarına təhvil vermiş, təcili tibbi yardımın həkimləri xəsarət almış piyadaları avtomobilə yerləşdirib aparmışlar, bundan sonra Yengeniy ilə birlikdə Suraxanı RPİ-nin 33-cü Polis Bölməsinə getmişlər.